CELEX: 32022R0091
Language: fi
Date: 2022-01-21 00:00:00
Title: Komission täytäntöönpanoasetus (EU) 2022/91, annettu 21 päivänä tammikuuta 2022, perusteiden määrittämisestä sen toteamiseksi, että alus tuottaa vähemmän jätettä ja huolehtii jätteestään kestävällä ja ympäristöystävällisellä tavalla Euroopan parlamentin ja neuvoston direktiivin (EU) 2019/883 mukaisesti (ETA:n kannalta merkityksellinen teksti)

24.1.2022   
               
               
                  FI
               
               
                  Euroopan unionin virallinen lehti
               
               
                  L 15/12
               
            
         KOMISSION TÄYTÄNTÖÖNPANOASETUS (EU) 2022/91,
         annettu 21 päivänä tammikuuta 2022,
         perusteiden määrittämisestä sen toteamiseksi, että alus tuottaa vähemmän jätettä ja huolehtii jätteestään kestävällä ja ympäristöystävällisellä tavalla Euroopan parlamentin ja neuvoston direktiivin (EU) 2019/883 mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon aluksilta peräisin olevan jätteen toimittamiseen tarkoitetuista satamassa olevista vastaanottolaitteista, direktiivin 2010/65/EU muuttamisesta ja direktiivin 2000/59/EY kumoamisesta 17 päivänä huhtikuuta 2019 annetun Euroopan parlamentin ja neuvoston direktiivin (EU) 2019/883 (1) ja erityisesti sen 8 artiklan 5 kohdan,
         sekä katsoo seuraavaa:
         
                     (1)
                  
                  
                     Direktiivin (EU) 2019/883 8 artiklan 4 kohdassa säädettyä maksun alennusta varten olisi käytettävä liitteessä esitettyjä perusteita.
                  
               
                     (2)
                  
                  
                     Liitteessä olevassa 1 jaksossa esitetyt perusteet liittyvät keskeisiin toimiin jätteen vähentämiseksi. Sen vuoksi niiden olisi oltava pakollisia.
                  
               
                     (3)
                  
                  
                     Liitteessä olevassa 2 jaksossa vahvistettuja lisäperusteita voidaan soveltaa luotaessa kannustimia hyödyntää yksittäisiä käytäntöjä ja laitteita, joista myös voi olla hyötyä jätteen vähentämisessä. Sen vuoksi näiden perusteiden olisi oltava vapaaehtoisia.
                  
               
                     (4)
                  
                  
                     Jotta direktiivin (EU) 2019/883 8 artiklan 5 kohdassa säädettyä maksun alennusta voidaan soveltaa yhdenmukaisin edellytyksin, jäsenvaltioiden on välttämätöntä soveltaa yhdenmukaisia menetelmiä. Direktiivin (EU) 2019/883 nojalla hyväksyttävät täytäntöönpanosäädökset olisi sen vuoksi annettava täytäntöönpanoasetuksina.
                  
               
                     (5)
                  
                  
                     Tässä asetuksessa säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Satamassa olevien vastaanottolaitteiden ylläpitäjien tai satamaviranomaisten on otettava huomioon liitteessä olevassa 1 jaksossa vahvistetut perusteet laskiessaan maksun alennusta direktiivin (EU) 2019/883 8 artiklan 5 kohdan ensimmäisen alakohdan b alakohdan mukaisesti.
            
            
               2.   Satamissa olevien vastaanottolaitteiden ylläpitäjät tai satamaviranomaiset voivat ottaa huomioon liitteessä olevassa 2 jaksossa vahvistetut perusteet laskiessaan maksun alennusta direktiivin (EU) 2019/883 8 artiklan 5 kohdan ensimmäisen alakohdan b alakohdan mukaisesti.
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 151, 7.6.2019, s. 116.
      
      
         
            LIITE
            1 JAKSO
            
               Luettelo 1 artiklan 1 kohdassa tarkoitetuista pakollisista perusteista
            
            
                        Perusteet
                     
                     
                        Asianomaiset osatekijät
                     
                     
                        Asiaa koskeva Marpol-yleissopimuksen liite
                     
                     
                        Mahdolliset varmennuskeinot (1)
                        
                     
                  
                        Aluksella tapahtuva erottelu päätöslauselman MEPC.295(71) mukaisesti ja varmistettu toimitus asianmukaisiin satamassa oleviin vastaanottolaitteisiin, jotka ovat direktiivin (EU) 2019/883 4 artiklan 2 kohdan d alakohdan mukaisia.
                     
                     
                        Alusten toiminta ja hallinto
                     
                     
                        Liite V
                     
                     
                        Green Award, ISO 21070, Blue Angel, Green Marine, jätetoimitustodistus, aluksen luokituslaitoksen hyväksymä aluskohtainen jätehuoltosuunnitelma, ISO 14001 -sertifioitu ympäristöasioiden hallintajärjestelmä.
                     
                  
                        Ympäristön kannalta kestävä hankintapolitiikka (irtopakkausten kaltaisten pakkausmateriaalien vähentäminen ja kertakäyttömuovin välttäminen)
                     
                     
                        Hallinto
                     
                     
                        Liite V
                     
                     
                        Green Award, ISO 21070, Blue Angel, Green Marine, aluksen luokituslaitoksen hyväksymä aluskohtainen jätehuoltosuunnitelma, ISO 14001 -sertifioitu ympäristöasioiden hallintajärjestelmä.
                     
                  2 JAKSO
            
               Luettelo 1 artiklan 2 kohdassa tarkoitetuista vapaaehtoisista perusteista
            
            
                        Perusteet
                     
                     
                        Asianomaiset osatekijät
                     
                     
                        Asiaa koskeva Marpol-yleissopimuksen liite
                     
                     
                        Mahdolliset varmennuskeinot (2)
                        
                     
                  
                        Vaihtoehtoisten polttoaineiden (3) ja muiden energialähteiden käyttö matkalla käyntisatamaan tai satamassa kiinnittyneenä (esim. maasähkö, tuuli, aurinkoenergia)
                     
                     
                        Aluksen rakenne, teknologia ja toiminta
                     
                     
                        Liite I
                     
                     
                        Green Award, polttoaineen luovutustodistukset, öljypäiväkirja, luokitustodistus tai lakisääteinen todistuskirja, aluksen energiatehokkuussuunnitelma (SEEMP).
                     
                  
                        White box -järjestelmä < 5 ppm (aluksen pilssiveden tyhjentämisen valvomiseksi ja seuraamiseksi)
                     
                     
                        Aluksen teknologia ja toiminta
                     
                     
                        Liite I
                     
                     
                        Luokitustodistus, tyyppihyväksyntäasiakirjat
                     
                  
                        Öljynerotin < 5 ppm
                     
                     
                        Aluksen teknologia ja toiminta
                     
                     
                        Liite I
                     
                     
                        Luokitustodistus, tyyppihyväksyntäasiakirjat, Green Award, Clean Shipping Index -luokitus, Green Marine, Blue Angel
                     
                  
                        Öljynerotin < 5 ppm + hälytysjärjestelmä ja automaattinen pysäytys, jos aluksen bruttovetoisuus < 10 000  GT
                     
                     
                        Aluksen teknologia ja toiminta
                     
                     
                        Liite I
                     
                     
                        Luokitustodistus, tyyppihyväksyntäasiakirjat, Green Award, Clean Shipping Index -luokitus, Green Marine, Blue Angel
                     
                  
                        Alus ei käytä tyhjennyksessä öljynsuodatuslaitteita, vaan erottelee kaikki pilssivedet ja lietteen ja tyhjentää ne satamassa oleviin vastaanottolaitteisiin.
                     
                     
                        Aluksen toiminta
                     
                     
                        Liite I
                     
                     
                        Öljypäiväkirja, jätetositteet
                     
                  
                        Kansainvälisen merenkulkujärjestön (IMO) päätöslauselman MEPC.227(64) mukainen käymäläjäteveden käsittelyjärjestelmä kaikille aluksille lukuun ottamatta matkustaja-aluksia, kun ne liikennöivät Marpol-yleissopimuksen liitteen IV soveltamisalaan kuuluvilla erityisalueilla.
                     
                     
                        Aluksen teknologia, toiminta ja hallinto
                     
                     
                        Liite IV
                     
                     
                        Euroopan parlamentin ja neuvoston direktiivin 2014/90/EU (4) mukainen EU-vaatimustenmukaisuusvakuutus tai luokitustodistus. Lisäksi säännöllinen riippumattoman todentajan käyttötarkastus.
                     
                  
                        Alus ei tyhjennä käymäläjätevettä mereen ja toimittaa kaiken käsittelemättömän ja/tai käsitellyn jäteveden ja/tai puhdistamolietteen satamassa oleviin vastaanottolaitteisiin.
                     
                     
                        Aluksen toiminta
                     
                     
                        Liite IV
                     
                     
                        Jätetositteet
                     
                  
                        Aluksella toteutettava uudelleenkäyttö ja kierrätys
                     
                     
                        Aluksen toiminta ja hallinto
                     
                     
                        Liite V
                     
                     
                        ISO 21070, Green Marine, ISO 14001 -sertifioitu ympäristöasioiden hallintajärjestelmä.
                     
                  
               (1)  Voidaan hyväksyä lisäjärjestelyjä, joilla alukset voivat osoittaa täyttävänsä perusteet.
            
               (2)  Voidaan hyväksyä lisäjärjestelyjä, joilla alukset voivat osoittaa täyttävänsä perusteet.
            
               (3)  Sellaisina kuin ne on määritelty vaihtoehtoisten polttoaineiden infrastruktuurin käyttöönotosta 22 päivänä lokakuuta 2014 annetussa Euroopan parlamentin ja neuvoston direktiivissä 2014/94/EU (EUVL L 307, 28.10.2014, s. 1).
            
               (4)  Euroopan parlamentin ja neuvoston direktiivi 2014/90/EU, annettu 23 päivänä heinäkuuta 2014, laivavarusteista ja neuvoston direktiivin 96/98/EY kumoamisesta (EUVL L 257, 28.8.2014, s. 146).